“Geen belastinggeld gebruik vir Nkandla”Zuma s huis in Nkandla Nxesi sê ingesluit by die bedrag was R135 miljoen vir “operasionale behoeftes” en R71 miljoen vir konsultante en veiligheidsopknappings soos koeëlvaste ruite en heinings. Nxesi sê daar is egter geen belastingbetalersgeld gebruik nie. “Daar is geen bewyse dat enige huis wat aan die president behoort met openbare geld gebou is nie,” het Nxesi aan verslaggewers in Pretoria gesê na afloop van ŉ ondersoek deur ŉ taakspan. Nxesi sê daar was wel onreelmatighede rakende die aanstelling van diensverskaffers wat die veiligheidsopknappings gedoen het. “Dit is baie duidelik dat daar ŉ aantal ongerymdhede was rakende die aanstelling van diensverskaffers en die verkryging van goedere en dienste.” Vyftien diensverskaffers en konsultante is aangestel. Die taakspan is in November aangestel nadat berigte oor die koste van opgraderings aan Zuma se huis tot groot omstredenheid gelei het. Nxesi se Zuma se huis is soos die vorige presidente ŉ nasionale sleutelpunt verklaar.